Ma pean midagi üles tunnistama. Äkki see aitab, kui ma selle valjusti välja ütlen. Mul on mingi periood. Faas. Etapp. Nimetades seda kuidas iganes, aga mu entusiasm söögitegemise vastu on kadunud kuskile. Einoh, ma teen süüa ikka, peaagu iga päev aga vaimustus on kuskile ära hajunud. Mul ei teki mingeid uusi põnevaid ideid või põlevat soovi mingit uut rooga proovida. Olen vajunud vanade ja läbikatsetatud retseptide rööbastesse ja ma pole sellega üldse rahul. Ma ei saa aru, mis  toimub, mis minuga lahti on. Millal see juba mööda läheb? Või mida selleks vaja teha on? Ma ei tea. Aga ma tunnen, et oleksin nagu oma elemendist väljas ja see on ebamugav. Ehk peagi algava puhkuse peale saab oma lootused panna? Huvipuudusest üle saada, uusi ja põnevaid roogasid katsetada ja neist vaimustuda? Eks näis. Võiks ju...  Tänane retsept pole just eriti suvise olemisega aga vähemalt porgandid on värsked. Eelmine kord tegin porgandeid ahjus valge veiniga, mis maitsesid imehästi, seekord otsustasin  hoopis natuke särtsakama variandi kasuks.